|  |
| --- |
| Analiza impactului de reglementare (AIR)**asupra proiectului de ordin cu privire la aprobarea** **Procedurii** **privind eliberarea pașaportului fitosanitar pentru plantele,****produsele vegetale si bunurile conexe supuse controlului fitosanitar** |
| **Titlul analizei impactului**(poate conţine titlul propunerii de act normativ): | Analiza impactului de reglementare (AIR) asupra proiectului de ordin cu privire la aprobarea Procedurii privind eliberarea pașaportului fitosanitar pentru plantele, produsele vegetale si bunurile conexe supuse controlului fitosanitar |
| **Data:** | 01.12.2020 |
| **Autoritatea administraţiei publice (autor):** | Ministerul Agriculturii, Dezvoltării Regionale şi Mediului |
| **Subdiviziunea:** | Direcţia politici în domeniul protecţiei plantelor şi siguranţa alimentelor de origine vegetală |
| **Persoana responsabilă şi datele de contact:** | Veronica Tertea tel. 0 22 204523;Olga Savencov tel. 022 204545. |
| **Compartimentele analizei impactului** |
| **1. Definirea problemei:** |
| *a) Determinați clar şi concis problema şi/sau problemele care urmează să fie soluţionate* |  |
| **Problema**: Risc fitosanitar în procesul de circulație a plantelor, produselor vegetale și a bunurilor conexe specificate *(în lipsa pașaportului fitosanitar care atestă starea fitosanitară și trasabilitatea acestora).***Probleme ce urmează a fi soluționate**: Procedură aprobată. Pașaport fitosanitar implementat.  |
| *b) Descrieți problema, persoanele/entităţile afectate și cele care contribuie la apariția problemei, cu justificarea necesității schimbării situaţiei curente şi viitoare, în baza dovezilor şi datelor colectate și examinate.* |  |
| Actualmente, în lipsa procedurii menționate, plantele, produsele vegetale și bunurile conexe specificate, cultivate în țară și cele importate din țările terțe circulă în teritoriu fără a fi însoțite de pașaportul fitosanitar, astfel cum prevede art. 29-31 din Legea nr. 228/2010 cu privire la protecţia plantelor şi la carantina fitosanitară.Întru executarea art.30, alin. (4) din Legea menționată, autoritatea centrală de specialitate în domeniul agriculturii este responsabilă de elaborarea şi aprobarea Procedurii de eliberare a paşaportului fitosanitar pentru plantele, produsele vegetale și bunurile conexe specificate în anexa nr. 4 la Hotărârea Guvernului nr. 356/2012 pentru aprobarea unor acte normative privind implementarea Legii nr. 228 din 23 septembrie 2010 cu privire la protecţia plantelor şi la carantina fitosanitară.Persoanele afectate de problema data sunt operatorii autohtoni, producători ai plantelor, produselor vegetale și a bunurilor conexe, care, în cazul pătrunderii și diseminării organismelor dăunătoare vor suporta pagube economice, necesare combaterii acestora.Agenția Națională pentru Siguranța Alimentelor este afectată prin imposibilitatea implementării conforme a cadrului legislativ.Ministerul Agriculturii, Dezvoltării Regionale și Mediului este entitatea care contribuie la apariția problemei prin tergiversarea elaborării și aprobării Procedurii menționate.*Necesitatea schimbării situaţiei curente şi viitoare* se axează pe:- executarea prevederilor legale, responsabilitate atribuită Ministerului Agriculturii, Dezvoltării Regionale şi Mediului;- prevenirea riscului fitosanitar, de la introducerea și diseminarea în ţară a organismelor dăunătoare prin intermediul mărfurilor de origine vegetală.- unificarea cerințelor fitosanitare față de plante, produse vegetale și bunurile conexe specificate, în raport cu cerințele prevăzute în actele UE. |
| *c) Expuneți clar cauzele care au dus la apariţia problemei* |  |
| Cauzele care au contribuit la apariţia problemei:1) tergiversarea elaborării Procedurii privind eliberarea pașaportului fitosanitar pentru plantele, produsele vegetale si bunurile conexe supuse controlului fitosanitar;2) insuficiența cadrelor instituționale, în special a specialiștilor profesioniști-fitosanitari, instruiți;3) lipsa asistenței experților UE pe domeniul de referință.4) deficiențe în colaborarea cu specialiștii subdiviziunilor teritoriale ale Agenţiei Naţionale pentru Siguranţa Alimentelor, la subiectele ce țin de comunicare/consultare/recomandare.  |
| *d) Descrieți cum a evoluat problema şi cum va evolua fără o intervenție*  |  |
| În contextul Acordului de Asociere RM-UE, legislația națională în domeniul fitosanitar este periodic armonizată la cerințele actelor UE. Prin urmare, normele art.29 din Legea nr. 228/2010 prevăd implementarea paşaportului fitosanitar, care va însoţi plantele, produsele vegetale şi bunurile conexe autohtone şi pe cele importate din țări terțe, începând cu data de 1 ianuarie 2018. Măsuri întreprinse întru punerea în aplicare a prevederilor legale:1) aprobată Hotărârea Guvernului nr. 333/2018 cu privire la aprobarea unor modele de acte;2) armonizate la cerințele actelor UE anexele la Hotărârea Guvernului nr. 356/2012 pentru aprobarea unor acte normative privind implementarea Legii nr. 228 din 23 septembrie 2010 cu privire la protecţia plantelor şi la carantina fitosanitară, care includ:- Lista organismelor dăunătoare ale căror introducere şi răspândire pe teritoriul Republicii Moldova sânt interzise (anexa nr. 1);- Lista organismelor dăunătoare ale căror introducere şi răspândire în Republica Moldova sânt interzise, în cazul în care acestea sunt prezente la anumite plante sau produse vegetale (anexa nr. 2);- Lista plantelor și produselor vegetale a căror introducere în Republica Moldova și în anumite zone protejate este interzisă, (anexa nr. 21);- Lista plantelor, produselor vegetale și a bunurilor conexe, originare din Republica Moldova și din alte țări, care trebuie supuse controlului fitosanitar, înainte de a fi puse în circulație pe teritoriul Republicii Moldova (anexa nr. 4).Agenţia Naţională pentru Siguranţa Alimentelor nu implementează prevederile legale, ce țin de eliberarea pașaportului fitosanitar, din lipsa procedurii care expune acțiunile necesare a fi întreprinse de către inspectorii fitosanitar ai subdiviziunilor teritoriale.În lipsa intervenției din partea Ministerului Agriculturii, Dezvoltării Regionale şi Mediului, Agenţia Naţională pentru Siguranţa Alimentelor nu va asigura implementarea conformă a prevederilor legale, fapt ce va conduce la:- riscul pătrunderii și diseminării în țară a organismelor dăunătoare;- impactul economic asupra operatorilor care pun în circulație plantele, produsele vegetale și bunurile conexe specificate;- deficiențe la exportul producției vegetale către țările UE, în condițiile neconformității reglementărilor fitosanitare.- deficiențe la realizarea obligațiunilor fitosanitare asumate în cadrul Convențiilor internaționale la care Republica Moldova este parte. |
| *e) Descrieți cadrul juridic actual aplicabil raporturilor analizate şi identificați carenţele prevederilor normative în vigoare, identificați documentele de politici şi reglementările existente care condiţionează intervenţia statului* |  |
| Activitățile în domeniul fitosanitar, menite să asigure protecţia teritoriului ţării împotriva introducerii, răspândirii şi/sau migrării, inclusiv din alte ţări, a organismelor dăunătoare, prevenirea răspândirii în masă a acestora în vederea prevenirii pierderilor de recoltă sunt reglementate de:* Legea nr. 228/2010 cu privire la protecţia plantelor şi la carantina-fitosanitară;
* Hotărârea Guvernului nr. 356/2012 pentru aprobarea unor acte normative privind implementarea Legii nr. 228 din 23 septembrie 2010 cu privire la protecţia plantelor şi la carantina fitosanitară;
* Hotărârea Guvernului nr. 594/2011 cu privire la aprobarea Cerinţelor speciale pentru introducerea şi circulaţia plantelor, produselor vegetale pe teritoriul Republicii Moldova;
* Hotărârea Guvernului nr. 572/2012 cu privire la aprobarea Normei de instituire a unei proceduri pentru notificarea interceptării unui transport sau a unui organism dăunător din alte ţări şi care prezintă un pericol fitosanitar iminent;
* Hotărârea Guvernului nr. 558/2011 privind măsurile de urgenţă din domeniul fitosanitar pentru a preveni introducerea şi răspândirea în Republica Moldova a unor organisme dăunătoare plantelor, produselor vegetale şi altor bunuri conexe supuse regimului de carantină fitosanitară;

- Hotărârea Guvernului nr. 557/2011 cu privire la aprobarea Normei privind anchetele care trebuie efectuate în scopul recunoaşterii zonelor protejate din Republica Moldova şi a Normei de circulaţie a anumitor plante, produse vegetale sau a altor obiecte printr-o zonă protejată;* Hotărârea Guvernului nr. 333/2018 cu privire la aprobarea unor modele de acte.
 |
| **2. Stabilirea obiectivelor** |
| *a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist).* |  |
| Principalele obiective ale intervenției statului sunt:- executarea art.30, alin. (4) din Legea nr. 228/2010 **cu privire la protecţia plantelor şi la carantina fitosanitară** (publicarea ordinului în Monirorul Oficial al RM, semestrul I -2021; - asigurarea trasabilității circulației plantelor, produselor vegetale si a bunurilor conexe însoțite de pașaportul fitosanitar (semestrul I -2021, numărul de pașapoarte fitosanitare emise în procesul de implementare a procedurii) ;- prevenirea diseminării organismelor dăunătoare pe teritoriul țării (asigurare permanentă, 85-95 la sută). - minimizarea pierderilor de recoltă, *cantitative și calitative cu cca 50 la sută din pierderile posibile cauzate de organismele dăunătoare* menționate în Hotărîrea Guvernului nr. 594/2011 cu privire la aprobarea Cerinţelor speciale pentru introducerea şi circulaţia plantelor, produselor vegetale pe teritoriul Republicii Moldova;- prevenirea comercializării materialului semincer/săditor contaminat *(permanent, cu cca 80 la sută din volumul comercializat).* |
| **3. Identificarea opţiunilor** |
| *a) Expuneți succint opțiunea „a nu face nimic”, care presupune lipsa de intervenție* |  |
| **Opțiunea I.** A nu face nimic, a lăsa lucrurile aşa cum sunt.În lipsa intervenției statului:- **nu vor fi realizate** prevederile art.30, alin. (4) din Legea nr. 228/2010 cu privire la protecţia plantelor şi la carantina fitosanitară**;**- Agenţia Naţională pentru Siguranţa Alimentelor nu va asigura implementarea normelor privind controlul și eliberarea pașaportului fitosanitar și a cerințelor expuse în Hotărârea Guvernului nr. 356/2012 și a Cerințelor speciale prevăzute în Hotărârea Guvernului nr. 594/2011.- prezența riscului sporit de contaminare a materialului semincer/săditor.  |
| *b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea inovațiilor și întregului spectru de soluţii/drepturi/obligaţii ce se doresc să fie aprobate* |  |
| **Opțiunea II.** Elaborarea proiectului de ordin cu privire la aprobarea Procedurii privind eliberarea pașaportului fitosanitar pentru plantele, produsele vegetale si bunurile conexe supuse controlului fitosanitar.Principalele prevederi ale Procedurii sunt incluse în următoarele compartimente:I. Obiectul şi domeniul de aplicare;II. Cadrul legalIV. Generalităţi**V.** Descrierea procedurii, incluiv 5 anexe. Procedura propusă se referă la plantele, produsele vegetale și bunurile conexe, originare din Republica Moldova sau importate din țări terțe (specificate în anexa nr. 4 la Hotărârea Guvernului nr. 356/2012), care, înainte de a fi puse în circulație pe teritoriul Republicii Moldova, se supun controlului fitosanitar și circulă însoțite de pașaportul fitosanitar, valabil pe tot teritoriul ţării, pe un anumit teritoriu sau într-o anumită zonă protejată.Pașaportul valabil, poate fi atașat la plante, la ambalajele acestora sau la vehiculele care le transportă.Pentru punerea în aplicare procedura descrie metodologic cerințele față de efectuarea controlului fitosanitar, eliberarea actului privind controlul, eliberarea pașaportului fitosanitar pentru plantele, produsele vegetale și bunurile conexe specificate autohtone și pentru cele importate din țările terțe, evidența pașapoartelor eliberate prin Sistemul Informațional Agricol ”Registrul de stat fitosanitar”, alte cerințe ce vizează pașaportul.La Procedură sunt prevăzute modelele cererii, Registrelor de evidență a pașapoartelor eliberate și modelul pașaportului, astfel cum este prevăzut în anexa nr. 4 la Hotărârea Guvernului nr. 333/2018.Prezentul ordin va fi publicat în Monitorul Oficial al Republicii Moldova şi plasat pe pagina web a Agenției Naționale pentru Siguranța Alimentelor. |
|  |
| **4. Analiza impacturilor opţiunilor** |
| *a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate* |  |
| **Opțiunea I.** „A nu face nimic”, a lăsa lucrurile aşa cum sunt.*Costuri:* În lipsa intervenției statului-nu au fost identificate costuri.*Beneficii:* Agenţia Naţională pentru Siguranţa Alimentelor nu eliberează pașapoarte fitosanitare pentru plantele, produsele vegetale specificate, nu ține evidenta acestora, nu realizează activități ce vizează eliberarea pașaportului fitosanitar.Operatorii cultivă și comercializează plantele, produse vegetale specificate în lipsa pașaportului, fapt ce nu implică responsabilități pentru starea fitosanitară, calității și trasabilității acestora. *Efecte negative:*Imposibilitatea implementării prevederilor Legii nr. 228/2010;Riscul răspândirii în țară și introducerea din țări terțe a organismelor dăunătoare, în special de carantină, prin intermediul plantelor, produselor vegetale și a bunurilor conexe specificate în anexa nr. 4 la Hotărârea Guvernului nr. 356/2012.*Impact:*- Pierderi economice urmare a procurării materialului săditor/semincer infectat cu bacterii/virusuri, care sunt foarte dificile de combătut, ori chiar imposibil (inclusiv cheltuieli la defrișarea plantațiilor multianuale);- Durabilitatea/ineficiența subvențiilor alocate pentru înființarea plantațiilor (în cazul plantării materialului infectat/infestat - risipa mijloacelor financiare bugetare).**Opțiunea II.** Aprobarea proiectului de ordin cu privire la aprobarea ProceduriiCosturi:Pentru autoritatea statului - cheltuieli ce țin de elaborarea și publicarea ordinului în Monitorul Oficial al RM.Pentru agenții economici:- costuri directe pentru controlul fitosanitar și pentru eliberarea paşaportului fitosanitar, conform Nomenclatorului serviciilor prestate de Agenţia Naţională pentru Siguranţa Alimentelor şi tarifele la acestea, aprobat prin Hotărârea Guvernului nr. 90/2019.- pentru multiplicarea pașaportului în funcție de necesitate (numărul loturilor, gradul de divizare a acestora, numărul transporturilor, alte),- pentru investigații de laborator în cazul depistării infectării/infestării cu organisme dăunătoare, conform tarifelor aprobate. *Beneficii:*1) Asigurarea trasabilității plantelor și produselor vegetale specificate în teritoriu, întru prevenirea răspândirii organismelor dăunătoare;2) Garantarea calității plantelor și produselor vegetale specificate importate din țări terțe sub aspect fitosanitar (libere de organisme dăunătoare); 2) Suprafețe agricole protejate de invazia organismelor dăunătoare;3) Productivitate stabilă a culturilor agricole cultivate;4) Diminuarea multiplicității tratamentelor fitosanitare și protejarea florei și faunei utile;5) Mediu sănătos de viață.6) Produse vegetale inofensive. *Riscuri:* Nu au fost identificate.*Impact economic pozitiv,* asupra producătorilor agricoli locali:Diminuarea numărului de tratamente fitosanitare *(costul unui tratament fitosanitar/ha culturi anuale variază între 650-1000 lei în funcție de condițiile climatice, cultură, asolament, costul produsului de uz fitosanitar, normei de consum a produsului, performanța tehnicii utilizate, altele).*Prevenirea cazurilor de distrugere a plantelor, produselor vegetale contaminate cu organisme dăunătoare.*Eșecul intervenției preconizate.* Eșecul intervenției depinde direct de gradul de implementare a Procedurii de către Agenţia Naţională pentru Siguranţa Alimentelor pe întreg teritoriul republicii.  |
| **Concluzie***e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați*  |  |
| Este evident că Opțiunea II va oferi cele mai bune avantaje economice, politice și sociale. Astfel se optează pentru promovarea Opțiunii II ca fiind una ce corespunde cerințelor europene, eficientă și utilă pentru autoritățile de control, agenții economici și alți subiecți implicați în domeniul vizat.  |
| **5. Implementarea şi monitorizarea** |
| *a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare.* |  |
| Opțiunea II, va fi implementată de către Agenția Națională pentru Siguranța Alimentelor, în limita atribuțiilor funcționale. Inspectorii fitosanitari ai subdiviziunilor teritoriale ale Agenției, vor asigura controlul fitosanitar al plantelor, produselor vegetale și a bunurilor conexe, originare din Republica Moldova, la locul de producție, înainte de a circula pe teritoriul țării.Totodată, pentru plantele, produsele vegetale și bunurile conexe destinate importului, controlul documentar, de identitate și fizic este efecruat de inspectorii postulurilor de inspecție la frontieră. În cazul în care se constată că acestea îndeplinesc cerințele fitosanitare, inspectorul înlocuiește certificatul fitosanitar în original (și îl păstrează la dosar), cu pașaportul fitosanitar de înlocuire (PÎ).În cazul tuberculilor de Solanum tuberosum destinati plantarii, semințele de Helianthus annuus, Lycopersicon lycopersicum, Phaseolus spp., Medicago sativa si plantele din genurile Cydonia, Malus, Prunus, Pyrus, Vitis si Fragaria, destinate plantării, inspectorii din domeniul controlului semincer ai subdiviziunilor teritoriale ale Agenției, în condițiile Legii nr. 68/2013 despre semințe, vor elibera Certificatul de calitate și Certificatul de valoare biologică, numai după obținerea pașaportului fitosanitar, eliberat de inspectorii fitosanitari, care atestă respectarea cerințelor fitosanitare. Pașaportul fitosanitar eliberat se anexează la Certificatele menționate. |
| *b) Indicați clar indicatorii de performanță în baza cărora se va efectua monitorizarea* |  |
| Numărul operatorilor inspectați, a loturilor de marfă supuse controlului, inclusiv a celor importate, la punctele de inspecție la frontieră);Numărul probelor prelevate în vederea identificării organismelor dăunătoare, în special de carantină; Numărul loturilor constatate a fi neconforme cerințelor fitosanitare;Numărul pașapoartelor fitosanitare eliberate;Numărul certificatelor fitosanitare înlocuite cu pașaport fitosanitar, la importul mărfii;Numărul loturilor îndreptate spre dezinfecție/dezinsecție, în vederea conformării cerințelor fitosanitare.Tarifele pentru serviciile prestate de Agenţie sunt specificate în Nomenclatorul serviciilor prestate de Agenția Națională pentru Siguranța Alimentelor și a tarifelor la acestea, aprobat prin Hotărârea Guvernului nr. 90/2019.  |
| *c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea* |  |
| După aprobarea, publicarea Procedurii în Monitorul Oficial al RM și implementarea conformă a normelor de către Agenţia Naţională pentru Siguranţa Alimentelor. |
| **6. Consultarea** |
| *a) Identificați principalele părţi (grupuri) interesate în intervenţia propusă* |  |
| Normele Procedurii vor influenţa în mod diferit următoarele grupuri:1. Producătorii agricoli locali care cultivă plante, produse vegetale și au riscuri de la apariția organismelor dăunătoare, polifage sau de carantină;2. Importatorii plantelor și a produselor vegetale;3. Ministerul Agriculturii, Dezvoltării Regionale și Mediului, responsabil de elaborarea și promovarea Procedurii și actualizării cadrului normativ în domeniu la cerințele actelor UE (H.G. nr. 356/2012);Al patrulea grup – Agenţia Naţională pentru Siguranţa Alimentelor, responsabilă de controlul fitosanitar al mărfii la locul de producție, la punctele de inspecție la frontieră și eliberarea pașaportului fitosanitar cu respectarea cerințelor prevăzute în Procedura propusă.  |
| *b) Explicați succint cum (prin ce metode) s-a asigurat consultarea adecvată a părţilor* |  |
| Nota informativă, proiectul de ordin și AIR vor fi plasate pe pagina web oficială a Ministerului Agriculturii, Dezvoltării Regionale şi Mediului, la adresa www.madrm.gov.md la rubrica Transparenţă decizională -„Proiecte de documente” și portalul guvernamental - particip.gov.md.Pentru asigurarea consultării, proiectul de ordin, nota informativă și Analiza Impactului de Reglementare vor fi remise Ministerului Justiției pentru expertiza juridică și respectiv, Agenției Naționale pentru Siguranța Alimentelor pentru examinare și propuneri, în condițiile pct. 6 din Regulamentul privind expertiza juridică şi înregistrarea de stat a actelor normative departamentale, aprobat prin Hotărârea Guvernului nr. 1104/1997.Întru asigurarea implementării, proiectul Procedurii, va fi consultat cu Federația Națională a Fermierilor din Moldova, Asociația Republicana a Producătorilor Agricoli UniAgroProtect și Asociația Producătorilor și Exportatorilor de Fructe ”Moldova-Fruct”, operatori înregistrați oficial, conform art. 24 din Legea nr. 228/2010. |
| *c) Expuneți succint poziţia fiecărei entităţi consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat)* |  |
| Opinia entităților consultate va fi luată în considerație la definitivarea AIR și a Procedurii propuse, sau examinată în cadrul unei mesei rotunde, organizate la necesitate. |
| **Tabel pentru identificarea impacturilor** |
| **Categorii de impact** | **Punctaj atribuit** |
|  | *Opțiunea* *propusă* | *Opțiunea alterativă 1* | *Opțiunea alterativă 2* |
| **Economic** |
| costurile desfășurării afacerilor | +1 | -1 |  |
| povara administrativă | +1 | -1 |  |
| fluxurile comerciale și investiționale |  |  |  |
| competitivitatea afacerilor |  |  |  |
| activitatea diferitor categorii de întreprinderi mici și mijlocii | +1 | -1 |  |
| concurența pe piață |  |  |  |
| activitatea de inovare și cercetare |  |  |  |
| veniturile și cheltuielile publice |  |  |  |
| cadrul instituțional al autorităților publice |  |  |  |
| alegerea, calitatea și prețurile pentru consumatori |  |  |  |
| bunăstarea gospodăriilor casnice și a cetățenilor |  |  |  |
| situația social-economică în anumite regiuni |  |  |  |
| situația macroeconomică |  |  |  |
| alte aspecte economice |  |  |  |
| **Social** |
| gradul de ocupare a forței de muncă |  |  |  |
| nivelul de salarizare |  |  |  |
| condițiile și organizarea muncii |  |  |  |
| sănătatea și securitatea muncii |  |  |  |
| formarea profesională |  |  |  |
| inegalitatea și distribuția veniturilor |  |  |  |
| nivelul veniturilor populației |  |  |  |
| nivelul sărăciei |  |  |  |
| accesul la bunuri și servicii de bază, în special pentru persoanele social-vulnerabile |  |  |  |
| diversitatea culturală și lingvistică |  |  |  |
| partidele politice și organizațiile civice |  |  |  |
| sănătatea publică, inclusiv mortalitatea și morbiditatea |  |  |  |
| modul sănătos de viață al populației |  |  |  |
| nivelul criminalității și securității publice |  |  |  |
| accesul și calitatea serviciilor de protecție socială |  |  |  |
| accesul și calitatea serviciilor educaționale |  |  |  |
| accesul și calitatea serviciilor medicale |  |  |  |
| accesul și calitatea serviciilor publice administrative |  |  |  |
| nivelul și calitatea educației populației |  |  |  |
| conservarea patrimoniului cultural |  |  |  |
| accesul populației la resurse culturale și participarea în manifestații culturale |  |  |  |
| accesul și participarea populației în activități sportive |  |  |  |
| discriminarea |  |  |  |
| alte aspecte sociale |  |  |  |
| **De mediu** |
| clima, inclusiv emisiile gazelor cu efect de seră și celor care afectează stratul de ozon |  |  |  |
| calitatea aerului |  |  |  |
| calitatea și cantitatea apei și resurselor acvatice, inclusiv a apei potabile și de alt gen |  |  |  |
| biodiversitatea |  |  |  |
| flora |  |  |  |
| fauna |  |  |  |
| peisajele naturale |  |  |  |
| starea și resursele solului |  |  |  |
| producerea și reciclarea deșeurilor |  |  |  |
| utilizarea eficientă a resurselor regenerabile și neregenerabile |  |  |  |
| consumul și producția durabilă |  |  |  |
| intensitatea energetică |  |  |  |
| eficiența și performanța energetică |  |  |  |
| bunăstarea animalelor |  |  |  |
| riscuri majore pentru mediu (incendii, explozii, accidente etc.) |  |  |  |
| utilizarea terenurilor |  |  |  |
| alte aspecte de mediu |  |  |  |